Wanneer ons die herfstyd van ons lewensduur binnegaan is ons geneig om depressief en vol neuroses te raak. Die oorgang van somer waar ons in die fleur van ons lewens was, sterk, vol moed, dapper, gesond, is so dramaties dat ons moet waak teen donker in die gemoed. Herfstyd het self die opwinding van manjifieke kleure: rooi, pers, geel, goud, brons, pragtig! So het die herfs van ons lewe die moontlikeheid om wonderlik kleurvol te wees: vol wysheid, humor, deernis, geduld en baie ander vreugdes wat ryklik bot in hierdie tyd.
Ons het 1499 gaste aanlyn Groot geeste stel godsdiensboek bekend - Bloemfontein Courant
Home News Local Groot geeste stel godsdiensboek bekend
Groot geeste stel godsdiensboek bekend
November 30, 2016 0 294 Share on Facebook
In ‘n wêreld wat al hoe meer onverdraagsaam met mekaar raak, is dit vir ‘n multikulturele land soos Suid-Afrika met sy smeltkroes van gelowe veral belangrik dat burgers mekaar se kulture, gelowe en gebruike verstaan.
Dit was die motivering agter die skryf van Die groot 5 Godsdienste, ‘n insiggewende Afrikaanse boek wat die Abrahamitiese godsdienste, Judaïsme, die Christendom en Islam, asook twee Vediese godsdienste, naamlik Hindoeïsme en Boeddhisme, bespreek.
Prof. Nico du Plessis
Prof. Nico du Plessis, redakteur van die boek, vertel hy het in 2014 reeds met die gedagte vir só ‘n tipe verwysingsboek gespeel. “Ek het verskeie skrywers genader wat almal baie daarin geïnteresseerd was, maar eenvoudig nie die tyd gehad het om al hul energie daarin te sit nie. Die doel van die boek is nie om enigiemand te indoktrineer nie, maar eerder om te help dat ons die mense rondom ons beter verstaan. Dit was my begeerte om ‘n inleidende boek oor die belangrikste godsdienste van die wêreld vir die algemene publiek asook skoolleerders, daar te stel.”
‘n Jaar of wat gelede het sy paaie met dr. Manie Wolvaardt, oud-dosent in Letterkunde, gekruis, wat groot belangstelling in die projek getoon het. Só is Du Plessis se geesteskind in die lewe geroep en is die boek amptelik verlede week bekendgestel.
Wolvaardt sê hy het probeer om nie uit ‘n bepaalde perspektief te skryf nie. “Dit is belangrik vir die leser om self die godsdienstige waarhede in die feite te identifiseer. Die boek is van alle teologiese pretensie gestroop.”
Hy voeg by die boek ondersoek ook tradisionele Afrika-godsdiens en hoe hierdie vyf gelowe ‘n invloed daarop gehad het.
Vir maklike vergelyking word al die godsdienste volgens ooreenstemmende onderafdelings toegelig, naamlik oorsprong, ontwikkeling en groei van elkeen, wat hul geloofsoortuigings is, watter gesagbare bronne dit ondersteun en die bestuurstrukture wat dit onderhou, tipiese opvallende kenmerke van die onderskeie gelowe, hul geloofspraktyke en gepaardgaande feestelikhede, asook die eiesoortige simboliek, kuns en argitektuur van elkeen. – Maricelle Botha
Die groot 5 GoDsDienste is tans teen R195 by Protea Boekwinkel in die Brandwagsentrum beskikbaar en behoort vroeg volgende jaar ook in Engels te verskyn.
Related Posts:Geliefde professor se dood laat leemteInternasionale eer vir skrywer Jaco JacobsLeer hoe om die kroon te draPG ‘die sin in SA se mooiste boek’Marion Erskine gee ‘Vlerke vir Almal’Karel Schoeman se laaste reis TAGSDie groot 5 Godsdienstedr. Manie WolvaardtProf. Nico du Plessis SHARE
tweet Previous articleWinners of New Breed Art Competition announcedNext articleHeidedal hails its heroes Maricelle	RELATED ARTICLESMORE FROM AUTHOR
Two buses collide in Bloemfontein CBD
June 26, 2017 0 Truck crashes into bakkie killing three, injuring five
June 21, 2017 0 Fourteen to appear in court after Mangaung strike